**NACRT PRIJEDLOGA**

Na temelju članka 35. Zakona o lokalnoj i područnoj (regionalnoj) samoupravi (“Narodne novine” broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 36. Statuta Grada Novska (Službeni vjesnik, broj 24/09, 47/10, 29/11, 3/13, 8/13, 39/14, 4/18, 15/18-ispravak, 8/20) Gradsko vijeće Grada Novska na 35. sjednici održanoj ----. veljače 2021. godine donijelo je

I. IZMJENE I DOPUNE

PROGRAMA POTICANJA RAZVOJA MALOG I SREDNJEG PODUZETNIŠTVA GRADA NOVSKA

za 2021. – 2025.

Članak 1.

U članku 4.,dodaje se stavak 2. koji glasi ''Ovim Programom izrazito je zabranjeno dvostruko financiranje, odnosno financiranje istovjetnog troška iz drugih projekata/programa/javnih poziva/natječaja financiranih iz javnih sredstava.''

Članak 2.

U čl. 11., nakon Mjere 4., dodaje se nova mjera koja glasi ''Mjera 5. Konkurentni turizam – novoregistrirani turistički ležajevi''

Članak 3.

U čl. 13., Mjera 2. Potpore za razvoj poduzetništva poduzetnika-početnika, Podmjera 2.2 Potpora za poduzetnike - početnike s ostvarenom potporom HZZ-a u sektoru gaming industrije, u dijelu ''Intenzitet potpore'', iznos ''20.000,00'' mijenja se u iznos ''45.000,00'', dok se iznos ''100.000,00'' mijenja u iznos '' 99.999,99''.

U dijelu ''Uvjet potpore i rok isplate'', nakon zadnje rečenice teksta, dodaje se nova rečenica koja glasi ''U slučaju dužeg bolovanja ili korištenja rodiljnog/roditeljskog dopusta, korisniku koji potporu dobiva za trošak plaće ista će biti obustavljena za vrijeme dulje odsutnosti, a nastavit će se isplaćivati nakon povratka na posao uz obvezu da se poslovanje nastavi za razdoblje koliko je trajala odsutnost.''

Članak 4.

Nakon čl. 15, dodaje se čl. 15a koji glasi:

|  |  |
| --- | --- |
| **MJERA 5.**  Svrha | **Konkurentni turizam – novoregistrirani turistički ležajevi**  Ulaganje u povećanje smještajnih kapaciteta |
| Korisnici | Mikro, mala i srednja poduzeća, obrti te poljoprivredna gospodarstva s registriranom gospodarskom djelatnosti s područja Grada Novske (registracija poslovnog subjekta i adresa smještajnih kapaciteta) |
| Neprihvatljivi prijavitelji | Pravne i fizičke osobe koje imaju evidentirana dugovanja prema državnom proračunu i Gradu Novska te koji se smatraju poduzetnicima u teškoćama |
| Nositelj | Grad Novska |
| Aktivnosti | * financijska potpora za novoregistrirane turističke ležajeve iz skupine „Ostali ugostiteljski objekti za smještaj“:Soba, Studio apartman, Apartman, Kuća za odmor; „Objekti u domaćinstvu“: Soba, Apartman, Studio apartman, Kuća za odmor, Kamp;   „Objekti na obiteljskom poljoprivrednom gospodarstvu“: Soba, Apartman, Ruralna kuća za odmor, Kamp   * smještaj mora biti u skladu s Pravilnikom o razvrstavanju i kategorizaciji objekata u kojima se pružaju ugostiteljske usluge u domaćinstvu i Pravilnikom o razvrstavanju i kategorizaciji objekata u kojima se pružaju ugostiteljske usluge na obiteljskom poljoprivrednom gospodarstvu * uvjeti za kategorije sobe, apartmana i ruralne kuće za odmor moraju biti minimalno u kategoriji 3 sunca * uvjeti za kategorizaciju sobe u domaćinstvu moraju biti minimalno u kategoriji 3 zvjezdice. |
| Prihvatljivi troškovi ulaganja | * ulaganje u novoregistrirane ležajeve koji se moraju upisati u sustav e-Visitor i tamo ostati prijavljeni minimalno 3 godine od upisa * poticajna sredstva ostvaruju se na temelju zahtjeva nakon izvršenog ulaganja sukladno raspisanom javnom pozivu i dostavljenim dokumentima koji će biti definirani javnim pozivom |
| Intenzitet potpore | * do 5.000,00 kn po ležaju – najviše do 20.000,00 HRK po gospodarskom subjektu |
| Indikator provedbe | * broj novoregistriranih ležajeva |
| Izvori financiranja | Proračun Grada Novske |

Članak 5.

U čl.16., smanjenje zakupnine za prostore u vlasništvu Grada, u dijelu 1., prije riječi ''ugovore'' dodaje se riječ ''prve'', a briše se tekst '' i produženje istih pod istim uvjetima''.

Članak 6.

Ove Izmjene i dopune Programa stupaju na snagu prvi dan nakon objave u „Službenom vjesniku“ Grada Novske.

KLASA:

URBROJ:

GRAD NOVSKA

GRADSKO VIJEĆE

PREDSJEDNIK

Ivica Vulić